בורג' ראפאל

בורג' ראפאל הוא גורד שחקים סופר גבוה בעיר ריאד שבערב הסעודית המשמש כמלון, כמגדל מגורים, וכולל גם חדרי משרדים. בנייתו החלה במאי 2011 והסתיימה בשנת 2014, המגדל נפתח לציבור באותה השנה. המגדל כולל בנוסף למלון גם כ-474 דירות מגורים, חדרי משרדים, ודירות שירות.

המלון במגדל כולל 350 חדרים והוא המלון הגבוה ביותר בריאד, ואחד מהמלונות הגבוהים ביותר בעולם. עלות בניית המגדל נאמדת ב-320 מיליון דולר אמריקני.  המגדל מתנשא לגובה של 308 מטרים (1,010 רגל) וכולל 68 קומות (+2 קומות תת-קרקעיות). המגדל מתפרס על שטח של 92,626 מטר רבוע וכולל 22 מעליות ו-1,256 מקומות חנייה.

קישורים חיצוניים

 הערות שוליים 

קטגוריה:מלונות גורדי שחקים
קטגוריה:אסיה: בתי מלון
קטגוריה:ריאד: גורדי שחקים